מריה ריבה

מריה אליזבת ריבה (באנגלית: Maria Elizabeth Riva; נולדה ב-13 בדצמבר 1924) היא שחקנית אמריקאית.

ביוגרפיה
ריבה נולדה בברלין, בתה של השחקנית מרלן דיטריך ובעלה רודולף סייבר, שעבד אף הוא בתעשיית הקולנוע. 

ב-1930 עברה עם אמה ללוס אנג'לס. בילדותה בילתה רבות באולפני פרמאונט ובחברת המכרים של אמה. היא גם התלוותה רבות לחופשות של בני משפחת קנדי יחד עם אמה.

ב-1934 שיחקה בתפקיד קטן בסרט "הקיסרית האדומה", בו אמה שיחקה את יקטרינה השנייה, קיסרית רוסיה. ריבה קיבלה את תפקיד הקיסרית בילדותה, לאחר שלא נמצאה שחקנית ילדה בעלת דמיון במראה לאמה דיטריך.

כיוון שדיטריך הייתה מעוניינת לשמור את בתה קרוב אליה, היא לא שלחה אותה לבית ספר, והיו לה מחנכות פרטיות. בסוף שנות השלושים אפשרה לה אמה ללכת לבית ספר בינלאומי בשווייץ. במהלך הלימודים בפנימייה שותפתה לחדר הייתה השחקנית ג'ין טירני.

בנעוריה למדה משחק אצל מקס ריינהרדט. במלחמת העולם השנייה עסקה בבידור חיילים אמריקאים בגרמניה. בשנות ה-40 היא הופיעה תקופה תחת שם הבמה "מריה מנטון" (Maria Manton). כמו כן, עבדה תקופה בברודוויי.

במהלך שנות ה-50 הופיעה רבות בטלוויזיה ואף הייתה מועמדת פעמיים לפרס אמי לשחקנית הטובה ביותר, ב-1952 וב-1953. ב-1962 פרשה ממשחק.

ב-1988 הופיעה בסרטו של ריצ'רד דונר "מארח השדים".

ב-1947 נישאה לוויליאם ריבה, ממנו התאלמנה ב-1999. לבני הזוג נולדו ארבעה בנים.

קישורים חיצוניים

שחקניות קולנוע וטלוויזיה אמריקאיות
שחקניות תיאטרון אמריקאיות
מהגרים מגרמניה לארצות הברית
אמריקאיות שנולדו ב-1924
אמריקאים שנולדו ב-1924